Kristine Minde

Kristine Minde (født Wigdahl Hegland; 1992) er en norsk fotballspiller som spiller for Rosenborg.

Hun debuterte i Toppserien for Arna-Bjørnar i 2008. Etter seks sesonger i Arna-Bjørnar, ble det i november 2013 kjent at hun hadde signert for den svenske toppklubben Linköpings FC. I 2016 og 2017 var hun med å bli svensk seriemester i Damallsvenskan.

Kort tid etter at hun hadde vunnet seriemesterskapet med Linköping, ble det kjent at hun hadde signert for den tyske storklubben VfL Wolfsburg.

I juni 2020 signerte hun for Rosenborg, og vendte dermed hjem til Norge. I april 2021 ble det kjent at hun var gravid og dermed ikke ble å se på banen i 2021-sesongen.

Minde har landskamper for J15, J16, J17, J19, U20, U23 og det norske A-landslaget.

Hun debuterte for det norske A-landslaget mot Australia i 2011. Hun var en del av Norges tropp som tok sølv i EM i Sverige 2013. Minde scoret Norges mål i åpningskampen, hvor Norge spilte 1–1 mot Island.«NFF TV: Seieren glapp i EM-åpningen», av Erlend Marius Aas, fra NFFs hjemmeside, 11. juli 2013. Besøkt 18. juli 2013.

 Referanser 

 Eksterne lenker 

 «Profil for Kristine Hegland på damelaget 2013», profil på Arna-Bjørnars hjemmeside.

Kategori:Norske fotballspillere
Kategori:Norske damelandslagsspillere i fotball
Kategori:Spillere i VM i fotball for kvinner 2011
Kategori:Spillere under EM i fotball for kvinner 2013
Kategori:Spillere i VM i fotball for kvinner 2015
Kategori:Fotballspillere for Arna-Bjørnar Fotball
Kategori:Fotballspillere for Linköpings FC
Kategori:Fotballspillere for VfL Wolfsburg (kvinner)
Kategori:Fotballspillere for Rosenborg BK Kvinner
Kategori:Norske fotballspillere i Sverige
Kategori:Norske fotballspillere i Tyskland
Kategori:Norgesmestere i fotball